CELEX: 32015R2204
Language: da
Date: 2015-11-30 00:00:00
Title: Rådets gennemførelsesforordning (EU) 2015/2204 af 30. november 2015 om gennemførelse af forordning (EU) nr. 267/2012 om restriktive foranstaltninger over for Iran

1.12.2015   
            
            
               DA
            
            
               Den Europæiske Unions Tidende
            
            
               L 314/10
            
         RÅDETS GENNEMFØRELSESFORORDNING (EU) 2015/2204
   af 30. november 2015
   om gennemførelse af forordning (EU) nr. 267/2012 om restriktive foranstaltninger over for Iran
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EU) nr. 267/2012 af 23. marts 2012 om restriktive foranstaltninger over for Iran og om ophævelse af forordning (EU) nr. 961/2010 (1), særlig artikel 46, stk. 2, og
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:
   
               (1)
            
            
               Rådet vedtog den 23. marts 2012 forordning (EU) nr. 267/2012 om restriktive foranstaltninger over for Iran.
            
         
               (2)
            
            
               Den 18. september 2015 annullerede Den Europæiske Unions Ret ved dommen i sagen T-121/13 Rådets afgørelse om at opføre Oil Industry Pension Fund Investment Company (OPIC) på listen over personer og enheder, der er omfattet af restriktive foranstaltninger, i bilag IX til forordning (EU) nr. 267/2012.
            
         
               (3)
            
            
               OPIC bør igen opføres på listen over personer og enheder, der er omfattet af restriktive foranstaltninger, med en ny begrundelse.
            
         
               (4)
            
            
               Forordning (EU) nr. 267/2012 bør derfor ændres i overensstemmelse hermed —
            
         VEDTAGET DENNE FORORDNING:
   Artikel 1
   Bilag IX til forordning (EU) nr. 267/2012 ændres som anført i bilaget til nærværende forordning.
   Artikel 2
   Denne forordning træder i kraft den 1. december 2015.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 30. november 2015.
      
         
            På Rådets vegne
         
         J. ASSELBORN
         
            Formand
         
      
   
   
      (1)  EUT L 88 af 24.3.2012, s. 1.
   
      BILAG
      Den enhed, der er opregnet nedenfor, indsættes på listen i bilag IX, del I, til forordning (EU) nr. 267/2012:
      I.   Personer og enheder, der er involveret i nukleare aktiviteter eller i aktiviteter vedrørende ballistiske missiler, og personer og enheder, der yder støtte til den iranske regering
      B.   Enheder
      
         
                      
                  
                  
                     Navn
                  
                  
                     Identificerende oplysninger
                  
                  
                     Begrundelse
                  
                  
                     Dato for opførelse
                  
               
                     »159.
                  
                  
                     Oil industry Pension Fund Investment Company (OPIC)
                  
                  
                     No 234, Taleghani St, Teheran, Iran
                  
                  
                     OPIC yder betydelig støtte til Irans regering ved at tilvejebringe økonomiske ressourcer og finansiering til udviklingsprojekter inden for olie og gas til en række enheder, der har forbindelse til Irans regering, herunder datterselskaber af statsejede virksomheder (NIOC). OPIC har desuden ejet IOEC (Iranian Offshore Engineering Construction Co.), der er EU-udpeget til at levere logistisk støtte til Irans regering.
                     Olie- og gassektoren udgør en betydelig finansieringskilde for Irans regering, og der er en potentiel forbindelse mellem Irans olieindtægter fra dets energisektor og finansieringen af Irans spredningsfølsomme aktiviteter.
                     OPIC's administrerende direktør er Naser Maleki, der er opført på FN's liste på baggrund af at være leder af Shahid Hemat Industrial Group (SHIG) og embedsmand ved MODAFL (det iranske forsvarsministerium), der fører tilsyn med det ballistiske missilprogram Shabab-3 (Irans langdistancemissil, der bruges i øjeblikket). SHIG er en FN-udpeget enhed, fordi det er en afdeling af Aerospaces Industries Organisation (AIO, der er en EU-udpeget enhed) og involveret i Irans ballistiske missilprogram. OPIC har derfor direkte tilknytning til Irans spredningsfølsomme nukleare aktiviteter eller udviklingen af fremføringssystemer til kernevåben.
                  
                  
                     1.12.2015«